als_Latn dik_Latn sag_Latn
Hahaha, Po japin pare per zgjedhje, isha ne Himare ne Hotel kurre nuk me kishin folur shqip. ama kesaj radhe ai qe ne ver mthoshte se nuk dinte shqip fare, me boni 1 ore propagande per PPDNJ ene LSI .. sa plena..
Si mundet që një Ambasadore e një vendi të Bashkimit Evropian të marrë pjesë kaq shumë në zhvillimet politike të ditës në Shqipëri duke u bërë pjesë e thirrjeve për të votuar OMONIA-n nga mjediset e brendshme të një Kishe në prani edhe të klerit ortodoks të Dhërmiut, në prani të Vangjel Dules dhe Vasil Bollanos, apo Fredi Belerit.
Vizita e Ambasadores së Greqisë në Himarë këtë fundjavë na solli edhe një herë në vëmendje ngjarjet e muajve të fundit. Ato kanë të bëjnë drejtpërdrejt me përpjekjet dhe interesat e dëshpëruara të një grupi njerëzish të lidhur ngushtë me OMONIA-n. Të gjithë bashkë po përpiqen politikisht të pengojnë një nga investimet me më shumë para që është kryer ndonjëherë në Himarë. Janë plot 4 milionë euro të dedikuara nga ana e Qeverisë Shqiptare që do të shërbejnë për rindërtimin e Himarës në parametrat e përshtatshëm për të qenë një destinacion turistik. Pra për ta kthyer Himarën nga një qendër turistike e degraduar me struktura hotelerie dhe shërbimi, në një destinacionet më të zhvilluara në Shqipëri, siç edhe ka qenë e tillë pothuajse në të gjitha vitet e fundit.
Zhvillimi i bujshëm që preku industria e turizmit në Himarë këtë sezon të fundit turistik, nuk mund të ishte jashtë optikës dhe vëmendjes së tour-operator që operojnë në Greqi, më saktë në Korfuz. Ky fakt do të thotë se të gjitha dërgatat mediatike të ardhura nga Athina muajt e fundit në Himarë, kanë qenë të sponsorizuara nga këta njerëz të cilëve nuk u dalin llogaritë nga rritja e bujshme e turizmit në Shqipëri, më saktë në Himarë.
Ndaj edhe kohët e fundit ata i kanë intensifikuar lëvizjet e tyre politike për të kundërshtuar investimet që një grup biznesmenësh në dakordësi të plotë me banorët vendas prej të cilëve kanë kryer edhe procedurën e blerjes së pronës, kanë vendosur të riskojnë duke derdhur miliona euro në Himarë. Dhe kjo me qëllimin për shtimin e shtretërve në struktura hotelerie apo resorte, e lidhur kjo me kërkesën gjithmonë në rritje të Agjensive prestigjioze Turistike Europiane. Janë këto të fundit të cilat po intensifikojnë sjelljen e mijëra turistëve nga vendet e BE-së, pothuajse në çdo javë të stinës së verës, falë edhe çmimeve më të ulëta krahësuar me Korfuzin apo të tjera destinacione turistike në Greqi.
Por ardhja e qindra mijëra turistëve në Himarë sezonin e fundit turistik, solli edhe një lloj pakënaqësie të çuditshme nga ana e atyre që e quajnë veten minoritarë në Himarë. Më saktë ajo pjesë e mbetur në klasë nga mbarë opinioni himariot që e do dhe e kërkon zhvillimin e Himarës. E mbetur në klasë si nga ana e mbështetjes politike e përkthyer në vota në elektorat ku sot OMONIA që ata pretendojnë se mbron interesat e tyre, është në ditën e saj më të errët. Pikërisht këtë dështim dhe mos-dakordësi të politikës së mbrapshtë të OMONIA-s në Himarë, duket se nuk ka kuptuar ende Ambasadorja e Greqisë në Shqipëri, Eleni Sourani. Dhe këtu Ambasadorja Sourani bën dallim të dukshëm me paraardhësin e saj ish-Ambasadorin Leonidas Rokanas, i shkarkuar nga portalet e lidhura ngushtë me OMONIA-n e Himarës, për të famshmin skandal të Rezidencës Diplomatike Helene në Tiranë. Kujtojmë se Ambasadori Rokanas tashmë me një detyrë të re diplomatike në Pekin, nuk u bë kurrë palë me politikën provinciale të OMONIA-s në Himarë, duke lexuar qartë degradimin e plotë të këtij aseti të çmuar të demokracisë në Shqipëri, e përfshirë në sa e sa skandale dhe afera dhe tjetërsime pronash në Himarë. Deri tek marrja e sa e sa miliona dhramish dikur e eurosh së fundmi nga Athina apo Lobi Grek në SHBA, i përfaqësuar nga Nicolas Gage.
Pa i marrë aspak në konsideratë të gjitha këto, ndoshta e shtyrë edhe nga ndikimi që OMONIA apo Vangjel Dule kanë në Athinë, duke qenë më shumë të lidhur me Demokracinë e Re të Micotaqis, e favorizuar së fundmi për të marrë pushtetin duke rrëzuar qeverinë e Alexis Tsiprasit, Ambasadorja Sourani kërkon që me një gurë të vrasë dy zogj. E para të forcojë marrëdhëniet e saj me OMONIA dhe me Vangjel Dulen dhe e dyta të shërbejë ky mision diplomatik si një trampolinë për një vend tjetër më prestigjioz se Shqipëria. Duke ndjekur kështu shembullin e Ambasadorit Rokanas i cili me sa duket për performancën e tij diplomatike, ndryshe nga sa u trumbetua nga Himara.gr (portal lajmesh pranë OMONIA), u shpërblye me Pekinin, si një mision akoma më i mirë, se sa ai i Tiranës me Dulen e Bollanon, apo Belerin dhe Nerënxin nëpër këmbë.
Kështu pra, Ambasadorja Greke Eleni Sourani dashur pa dashur këtë fundjavë në Himarë duket se bëri një autogol diplomatik mjaft të rrezikshëm për karrierën e saj diplomatike. Duke ricikluar figurat e djegura të Himarës, të cilët janë dënuar me votë plot tre herë rresht së fundmi në Himarë, me votën e vetë himariotëve, Ambasadorja Greke Sourani u përfshi padashur në lojën e ndyrë me plot mëkate të njerëzve që u vodhën shpresën himariotëve duke i dënuar ata me largim të përjetshëm nga Himara e tyre e dashur. Duke njohur vetëm këtë klasë politike të dështuar si faktor në Himarë, Ambasadorja Greke Sourani përjashtoi padashje nga përfshirja në jetën shoqërore dhe sociale të Himarës, qindra personalitete intelektuale të spikatura të Himarës.
Në një tryezë ahengu të shtruar në Shëtitoren e Himarës, Ambasadorja Greke Sourani duket së mbështeti hapur edhe rezistencën e sponsorizuar të katër apo pesë familjeve të himariotëve, e paguar kjo nga ana e operatorëve turistik të Korfuzit apo edhe më gjerë, për të mos patur Himara imazhin e një qyteti turistik. Në asnjë nga pamjet e fotografive që u shpërndanë në rrjetet sociale të Himarës këtë fundjavë, nuk e pamë Ambasadoren Sourani të ishte bashkë me ata himariotët që protestonin. Para disa muajsh të shtyrë të flisnin përpara kamerave nga ana e Nerënxit me shpurën e tij politike, nuk u panë madje as të hanin ndonjë pjatë ushqim të gatuar nga kuzhina politike e Nerënxit.
Një tjetër gafë e rëndë që nuk mund t’i mungonte Ambasadores së Greqisë këtë fundjavë në Himarë, ishte edhe fjalimi i mbajtur nga ana e saj në Kishën e Shën Harallambit në Dhërmi. Si mundet që një Ambasadore e një vendi të Bashkimit Evropian të marrë pjesë kaq shumë në zhvillimet politike të ditës në Shqipëri duke u bërë pjesë e thirrjeve për të votuar OMONIA-n nga mjediset e brendshme të një Kishe në prani edhe të klerit ortodoks të Dhërmiut, në prani të Vangjel Dules dhe Vasil Bollanos, apo Fredi Belerit. Në një objekt kulti dhe besimi që ushtonte nga thirrjet në greqisht nga ana e militantëve të OMONIA-s për këtë forcë politike tashmë të rrënuar në Himarë.
Një tjetër gafë diplomatike që Ambasadorja Greke në Tiranë Eleni Sourani, bëri me këtë vizitë pune apo private në Himarë, duket se përjashtoi nga axhenda e saj autoritetet vendore, të cilat janë zgjedhur me votën e himariotëve për të drejtuar Himarën. Duke filluar këtu nga Kryetari i Bashkisë së Himarës apo edhe Kryetari i Këshillit Bashkiak. Si mundet që një Ambasadore e BE mos të ketë në axhendën e saj përfaqësuesit vendorë të qytetit që viziton. Kujtojmë që paraardhësi i saj Rokanas në asnjë rast nuk ka preferuar të shkojë në Himarë pa patur në axhendë si takim të tij të parë, Kryebashkiakun e Himarës Jorgo Goro.
Ja ku pra kuptohet qartë se misioni diplomatik i Ambasadores Greke në Shqipëri ka filluar me disa lapsuse shumë të rënda që mund t’i kushtojnë jo pak më vonë karrierës së saj diplomatike. Në ndryshim me lëvizjen që i përkoi për më mirë paraardhësit të saj Rokanas, tashmë Ambasador në Kinë, mos t’ju duket rastësi dalja në pension e kësaj diplomateje. Jo nga gafat e mësipërme sepse ato ndoshta riparohen gjatë rrugës së saj si diplomate Helene në Himarë, por nga zgjedhja e të bërit palë me njerëzit e gabuar. Njerëz të llastuar politikisht nga ana e Athinës, veçori tipike kjo për leader-ët provincialë. Njerëz që përveç mëkateve politike kanë edhe kosto shoqërore në Himarë e më gjerë, duke u njohur nga të gjithë si figura të diskredituara dhe të penalizuar me votën e përjetshme të himariotëve, për të gjitha bëmat e tyre tashmë të bëra të njohura nga të gjithë.
Në fund dy fjalë në adresë të Ambasadores Greke në Tiranë, Eleni Sourani:
E dini që s’na mbetet asgjë tjetër të themi se, me këta njerëz që je shtruar në tavolinë e nderuar znj. Ambasadore, e sigurt që nuk do shkosh shumë larg. Por megjithatë Ju jeni e re dhe natyrisht që këta njerëz, e sigurt që me kohë do arrish t’i njohësh. Këtë “e re” në lidhjem me detyrën, sepse me moshën që ju keni, Ju mjafton imazhi dhe hapja e gojës së tyre, dhe mund të arrini të kuptoni shumë gjëra. Madje duke i patur aq pranë në tavolinë, apo përballë në podiume, Ju mund të lexoni qartë edhe rezultatin politik të tyre në gjithë këto vite të paguara me para, madje me shumë para nga Athina. Para të investuara për të marrë si fatura shërbimi shtirjen e tyre si helenë, vetëm prej interesit të tyre personal në Himarë. Këta njerëz që edhe greqishten e flasin për turp, por megjithatë për Ju znj. Ambasadore që vini nga Danimarka e ftohtë dhe e largët, kjo greqishte e tyre mund t’u duket perfekte. Kjo sepse edhe Ju znj. Ambasadore, ashtu si shumë grekë të nderuar dhe të mençur, të dashur dhe besimtarë të devotshëm ortodoks, nuk keni patur fatin të njihnit atë Himarën e dikurshme që përshkruan Lord Bajroni apo Eduard Lear, dhe ata himariotët e vërtetë të atyre kohërave të arta të Himarës.
Ju znj. Ambasadore ndoshta ju takoi të njihni ca njerëz që do të bënin me turp çdo “helinas” nëse do t’u jepte qoftë edhe dorën kur takohesh. Ca njerëz që i kanë bërë të gjitha llojet e bëmave njerëzore, përfshi këtu edhe vjedhjen dhe tjetërsimin e pronave të Kishës, rrëzimin e Kryqit dhe grisjen e flamurit grek, për ta treguar mbarë opinionit të gjerë si skenare filmash apo pjesë tragjiko-komike për të justifikuar paratë e marra apo për të pritur dërgesa të tjera parash në llogarinë e tyre të turpit me emrin: OMONIA./Pamfleti.com
more recommended stories
-
Studimi/ “Rekordi” i Shqipërisë, vendi me konsumin dhe të ardhurat më të ulëta për frymë në Europë
Harta për sa i përket konsumit.
-
Vijon marrëveshja Rama-Basha/ Kryeministri “lan” vjehrrin e Bashës me 11.6 mln $
“Pallati i vjehrrit të Lulzim Bashës.
-
Arkëtimet nga ALUIZNI – 35 milionë dollarë nga legalizimet kalohen për kompensimin e pronarëve
35 milionë dollarë është shifra që.
-
Rekordi i mandatit presidencial të Bujar Nishanit / 1002 medalje dhe dekorata në 5 vite
1002 medaje dhe dekorata lëshoi Presidenti.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn